**Clarification for Shareholders**

03 July 2013

**เรียนคุณวินัย รุ่งทิวาสุวรรณ**

**ขอเรียนชี้แจงคำถามที่คุณวินัย ได้สอบถามมา**

ผมเองได้มีโอกาสไป company visit บริษัท พีทีจี เอ็นเนอยี จำกัด มหาชน ที่จัดโดยสมาคมนักลงทุนเน้นคุณค่าประเทศไทย เมื่อวันที่ 18 มิถุนายน ที่ผ่านมา ซึ่งเป็นประโยชน์มากทำให้เข้าใจลักษณะการประกอบธุรกิจ ภาพรวมของตลาด กลยุทธการแข่งขันของบริษัท จุดอ่อน จุดแข็ง และโอกาสของบริษัท อย่างชัดเจน ในฐานะผู้ถือหุ้นรายย่อย ผมอยากจะขอโอกาสไป company visit TPA ด้วยครับ ในวันประชุมผู้ถือหุ้น มีผู้ถือหุ้นหลายท่านลงชื่อเพื่อจะขอไปเยี่ยมชมบริษัท ถ้าทางบริษัทไม่สะดวกที่จะจัดสำหรับกลุ่มใหญ่ ไม่ทราบว่าจะเป็นไปได้ไม๊ที่ผมและเพื่อนๆ ในกลุ่มสมาชิกเวป thaivi.org ประมาณ 5-10 คน จะขอไปพบท่านผู้บริหารที่บริษัท เพื่อจะได้เข้าใจลักษณะธุรกิจ การตลาด การแข่งขันของบริษัท ให้มากยิ่งขึ้น รบกวนคุณมัสยาช่วยพิจารณาด้วยครับ

**ในช่วงนี้ บริษัทกำลังปรับปรุงโรงงาน และก่อสร้างคลังสินค้าใหม่ ไม่สะดวกในการให้เข้าเยี่ยมชมในเวลานี้ครับ**

**ทางบริษัทขอขอบคุณที่มีความสนใจในกิจการของบริษัท และจะพิจารณากิจกรรมนี้ในโอกาสต่อไป**  
  
สำหรับผลประกอบการไตรมาส 1 ปีนี้ กำไร 16.67 ล้าน คิดเป็นอัตรากำไรสุทธิเพียง 4.15% ซึ่งกำไรน้อยลงกว่าปีที่แล้วมาก เข้าใจว่าเป็นเพราะผลกระทบจากค่าเงินบาทที่แข็งค่ามากในช่วงนั้น ผมมีคำถามอยากสอบถามดังนี้  
  
1) ในไตรมาสแรก เราทำ forward contact ป้องกันความเสี่ยงค่าเงินบาทครอบคลุมยอดขายส่งออก 100% หรือไม่ เพราะถ้าทำไว้ก็ไม่น่าได้ผลกระทบจากความผันผวนของค่าเงินบาท

**ทางบริษัทมีทำ forward contract แต่ค่าเงินบาทที่แข็งขึ้น ทำให้รายได้จากการส่งออกมีมูลค่าลดลง และกำไรลดลงด้วยอย่างมากเช่นกัน**

**เนื่อง จากราคาขายเป็นเงินตราต่างประเทศ ซึ่งไม่สามารถปรับขึ้นได้ตามต้นทุนที่เพิ่มขึ้นครับ ผลกระทบนี้มีต่อธุรกิจส่งออกของประเทศเป็นส่วนใหญ่มากบ้างน้อยบ้าง อีกทั้งการขายในประเทศมีการแข่งขันกันอย่างต่อเนื่อง ตั้งแต่ไตรมาสที่ 3 ของปี 2012**

**ด้วย ทางบริษัทดำเนินกลยุทธ์ในการรักษาส่วนแบ่งการตลาดไว้ เราจำเป็นต้องดำเนินธุรกิจกับลูกค้าหลักอย่างต่อเนื่อง ไม่ว่าสถานการณ์ใด ๆ ก็ตาม เพื่อการเติบโตในอนาคต**

2) ยอดขาย 390.28 ล้าน แยกเป็น cast acrylic และ แผ่นพลาสติคระบบรีด อย่างละเท่าไหร่ครับ

**เป็น Cast Acrylic 226 ล้านบาท และแผ่นพลาสติกระบบรีด 164 ล้านบาท เป็นสัดส่วนที่ใกล้เคียงกับปีที่แล้ว เนื่องจากทางบริษัทมีการติดตามความต้องการของคู่ค้าอย่างใกล้ชิดอย่างสม่ำ เสมอ**

3) ยอดขาย 390.28 ล้าน ขายในทวีปเอเซีย 337 ล้าน ไม่ทราบว่าขายในประเทศเท่าไหร่ครับ อยากให้เปิดเผยในหมายเหตุประกอบงบการเงินแยกส่วนขายในประเทศและภูมิภาคอื่นๆ ให้ เหมือนๆกับงบการเงินปีก่อนๆที่ผ่านมา

**ขอ คงคำชี้แจงเช่นเดิม เพื่อไม่ให้คู่แข่งนำข้อมูลไปใช้เป็นประโยชน์ได้ครับ เรื่องนี้ได้มีการหารือกันอย่างกว้างขวาง และมีข้อสรุปออกมาเป็นรูปแบบดังกล่าว ทางบริษัทขอให้ผู้ถือหุ้นเข้าใจเรื่องนี้นะครับ**

4) ในไตรมาส 2 นี้ ไม่ทราบว่าสภาพการแข่งขันเป็นอย่างไร บริษัทมีแนวโน้มผลประกอบการดีขึ้นไม๊ครับ เพราะปัจจัยกดดันเรื่องค่าเงินบาทก็คลี่คลายแล้ว ปัจจุบันเงินบาทอ่อนค่าลงมามากแล้ว

**การ แข่งขันยังคงรุนแรงต่อเนื่อง บริษัทจะรายงานผลประกอบการต่อตลาดตามกำหนดครับ จะเห็นได้ว่า ค่าเงินบาทยังไม่แน่นอนในด้านเศรษฐกิจ ทั้งภายในประเทศและต่างประเทศ ยังมีทิศทางที่ไม่ดีนัก**

5) ที่คุณเชฐแจ้งเรื่องแผนการขยายกำลังการผลิต cast acrylic 5,000 ตัน ไม่ทราบว่าต้องใช้เงินลุงทุนสำหรับส่วนนี้ประมาณเท่าไหร่ครับ ใช้เงินจากแหล่งใด มีตลาดรองรับส่วนผลิตเพิ่มหรือยังครับ และจะเริ่มเดินสายการผลิตส่วนขยายนี้ได้ประมาณเมื่อไหร่ครับ

**ประมาณการขยายกำลังการผลิตในอีก 2- 3 ปีข้างหน้า การลงทุนจะมาจากเงินทุนหมุนเวียนของบริษัทครับ**

6) ปีที่แล้วบริษัทมีจ่ายเงินปันผลระหว่างกาลงวดครึ่งปี 2 บาทต่อหุ้น ในฐานะผู้ถือหุ้นรายย่อย ก็คาดหวังให้ปีนี้บริษัทแบ่งจ่ายเงินปันผลระหว่างกาลงวดครึ่งปีเหมือนเดิม อยากเรียนให้คณะกรรมการบริษัทพิจารณาให้ด้วยครับ ในความเห็นส่วนตัว จะจ่ายเท่าไหร่ก็ได้แล้วแต่ความเหมาะสมครับ

**รับทราบครับ เรื่องนี้ต้องผ่านการพิจารณาจากคณะกรรมการอย่างรอบคอบ ด้วยสภาพธุรกิจปัจจุบันว่าควรดำเนินนโยบายในเรื่องนี้อย่างไร**

7) อยากทราบความคืบหน้าการขายที่ดินที่เวลโกรว์ เพราะถ้าขายได้จะได้มีเงินทุนในการขยายกำลังการผลิตโดยไม่ต้องกู้เงินเพิ่ม

**ยังอยู่ในระหว่างดำเนินการครับ**

8) การจัดซื้อวัตถุดิบ MMA ไม่ทราบว่าเรามีเงื่อนไขต้องซื้อกับ Thai MMA เท่านั้น หรือไม่ครับ ไม่ทราบว่าได้เปรียบเทียบราคากับ PTT Asahi Chemical หรือไม่ครับ การมีทางเลือกทำให้ TPA ได้เปรียบ เผื่อจะได้มีโอกาสในการเจรจาต่อรองราคาและเงื่อนไขการชำระเงินที่ดีขึ้นได้  
  
**บริษัท สามารถซื้อวัตถุดิบจากแหล่งใดก็ได้ครับ ทางบริษัทต้องพิจารณาเงื่อนไขต่าง ๆ ในทุกด้านเช่น ในด้านปริมาณ, การสนับสนุนทางด้านเทคนิค การจัดส่ง และคุณภาพของสินค้า**

9) บริษัท อี๊สต์เอเชียติ๊ก 2010 (ประเทศไทย) จำกัด ได้ลดสัดส่วนการถือหุ้นลง จาก 2.81% เหลือ 2% พอทราบไม๊ครับว่าเพราะอะไร   
  
**เป็นการจัดการของผู้ถือหุ้นเอง ทางบริษัทไม่สามารถชี้แจงได้ครับ**